Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 836

3. Tájékozódás az élõ és élettelen természetrõl Az anyagok, testek, folyamatok, ezek tulajdonságai s a rájuk jellemzõ mennyiségek összekapcsolása. Az anyagmegmaradás törvényének alkalmazása a természeti folyamatok elemzése során. Az anyagok szervetlen és szerves osztályokra bontása. Az élõ szervezetek energia-átalakító folyamatainak átfogó jellemzése. Az erõ és az energia fogalmának megkülönböztetése. Az energia megmaradásának megbeszélése a vizsgált konkrét esetekben. A természeti és technikai folyamatok elemzése az energia átalakulásának fogalmával. Az ember által megvalósított energiaátalakítási folyamatok környezeti hatásainak elemzése, alternatív energiaátalakítási módok megismerése. A biológiai információ jelentõségének felismerése példák segítségével. A világ idõbeli változásaival való ismerkedés (kozmikus folyamatok, a Föld története, evolúciós folyamatok idõbelisége). Az ökológiai rendszerek vizsgálata. Az egyensúly jelentõségének felismerése a rendszerállapot megõrzésében. Egyensúlyra vezethetõ fizikai, biológiai és kémiai folyamatok bemutatása. Az élõ szervezetekben lejátszódó szabályozási folyamatok elemzése. Az életjelenségek mélyebb alapjainak, az élõ szervezetekben zajló folyamatoknak a megismerése, ezzel az életfogalom jobb megalapozása. A növényeknek és a fotoszintézisnek földi életfolyamatokban játszott kritikus szerepének megismerése, elemzése. Ismerkedés az evolúciós gondolattal, s annak kapcsolódásával az élõvilág rendszerezéséhez. A lamarcki fejlõdéstani elveknek megfelelõ naiv elképzelések visszaszorulása. Az öröklõdés, valamint az evolúciós folyamatok értelmezésében a teologikus értelmezések visszaszorulása, az ezekkel kapcsolatos elképzelések feldolgozása, kritikája. A szervezõdési szintek közötti funkcionális kapcsolatok felismerése, ezek elemzése, az így szerzett tudással önálló ismeretszerzés a témában. Az élõvilág összes országainak megismerése. A hierarhikus rendszerezés elveinek használata a fajokkal és csoportjaikkal kapcsolatos tanulási folyamatokban, problémamegoldások során. A rendszerezés alapjaival, fõ szempontjaival kapcsolatos kérdések felvetése. A víz, az ásványi sók, a szén-dioxid, az oxigén és a fény szerepének megértése a növényi életmûködésekben, a megfelelõ folyamatok elemzése. A szexualitás szerepének elemzése az evolúció folyamatában. Az emberi szervezetet veszélyeztetõ anyagok szervezetre gyakorolt hatásainak megismerése. Az alkohol, a drogok, a gyógyszerek, a dohányzás egészségkárosító hatásainak megismerése. Az öröklõdés és egészség közti kapcsolat felismerése, öröklött kockázatok, betegségek létének tudatosulása, e tudás alkalmazása a jövõkép formálásában. Törekvés a fenntartható fejlõdés biztosításával kapcsolatos problémák enyhítésére, megoldására, ehhez az összes természettudományi tárgyban megszerzett ismeret, képesség felhasználása. Az anyag- és energiatakarékos szemlélet kialakítása a hétköznapi életben, az iskolai lét során. A 7–8. ÉVFOLYAMOS BIOLÓGIA KERETTANTERV JELLEMZÕI A biológiatanítás céljai, feladatai Az általános iskolai biológiatanítás célja, hogy a tanulók tájékozottak legyenek a földi élõvilág sokféleségérõl, valamint az emberek és biológiai környezetük közötti kapcsolatrendszerrõl. Ezek tudatosításával növelje az élõvilágban meglévõ változatosság fennmaradásának és az emberek egészséges életének esélyeit. A diákok ismerjék saját testük felépítésének és mûködésének alapjait, az egészséges életmód szabályait, és képesek legyenek egészséges életvezetésre. A biológia tanításának – a többi tantárggyal együtt – célja, hogy kialakítsa az új ismeretek önálló megszerzésének képességét. A fenti célokból a következõ feladatok adódnak a biológiát tanító pedagógusoknak: Az általános iskolában olyan természetszemléletet és biológiai tudatot alakítson ki, melyben a biológiai sokféleség alapvetõ fontosságú. Mutasson rá az élõlények és az életközösségek változatosságára, az ökológiai rendszerek dinamikus jellegére. Rendezze a hazai és a távoli tájak megismert élõlényeit a tudományos rendszer fõbb kategóriáiba. Mutassa be az emberi szervezet felépítésének és mûködésének lényeges sajátosságait, biztosítsa az életmóddal kapcsolatos helyes alternatívák kiválasztásához szükséges tájékozottságot és segítse elõ az emberek közötti, valamint az emberek és környezetük közötti együttélési szabályok megértését. Tudatosítsa, hogy Földünk globális problémáinak megoldása, a biológiai ismeretek segítségével, minden ember közös feladata. Tanulói megfigyelések, vizsgálatok és tanulókísérletek szervezésével, vizsgálati eljárások gyakoroltatásával, ismeretterjesztõ mûvek közös feldolgozásával alakítsa ki az önálló ismeretszerzés képességét és igényét. A tananyag feldolgozása során a mindennapi élethez, a gyakorlathoz kapcsolódva tegye nyilvánvalóvá, hogy az elsajátítandó tudás nem elsõsorban önmagáért szükséges, hanem azért, hogy megértsék, és ennek alapján tudják befolyásolni a környezõ világ jelenségeit. Segítse elõ csoportos tevékenységekkel az együttmûködésre vonatkozó készségek kialakítását, és az iskola mûködésének egészébe integrálódva könnyítse meg a szocializációt, a társadalmi környezetbe történõ beilleszkedést.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes